chhatramani/nepal_legal_acts_corpus_nepali huggingface dataset:
शहीद_दशरथ_चन्द_स्वास्थ्य_विज्ञान_विश्वविद्यालय_ऐन_२०८२
Sahid Dashrath Chand University of Health Sciences Act, 2025

(ग) स्वास्थ्य विज्ञान सम्बन्धी कार्यक्रम सञ्चालन गर्ने अन्य विश्वविद्यालयका डिनमध्येबाट कार्यकारी परिषद्को सिफारिसमा सभाबाट मनोनित एकजना - सदस्य । (घ) विश्वविद्यालयका विभिन्न विषय समितिका अध्यक्षमध्ये कार्यकारी परिषद्को सिफारिसमा सभाबाट मनोनित कम्तीमा एकजना महिला सहित दुईजना - सदस्य । (ङ) शिक्षकमध्ये कार्यकारी परिषद्को सिफारिसमा सभाबाट मनोनित कम्तीमा एकजना महिला सहित दुईजना - सदस्य । (च) प्रिन्सिपलमध्येबाट कार्यकारी परिषद्को सिफारिसमा सभाबाट मनोनित एकजना - सदस्य । (छ) डिन - सदस्य-सचिव । (३) उपदफा (२) को खण्ड (ग), (घ), (ङ) र (च) बमोजिम मनोनित सदस्यको पदावधि चार वर्षको हुनेछ र कार्यसम्पादन सन्तोषजनक देखिएमा निजलाई अर्को एक कार्यकालका लागि पुनः मनोनयन गर्न सकिनेछ । (४) उपदफा (२) को खण्ड (ग), (घ), (ङ) र (च) बमोजिम मनोनित सदस्यको पद कुनै कारणले रिक्त भएमा त्यस्तो पदमा जुन प्रक्रियाबाट मनोनयन गरिएको हो, सोही प्रक्रियाबाट मनोनयन गर्नु पर्नेछ । (५) उपदफा (२) बमोजिम मनोनित सदस्यको पदावधि समाप्त हुनुभन्दा तीन महिना अगावै यस दफा बमोजिम मनोनयन प्रक्रिया प्रारम्भ गर्नु पर्नेछ । (६) प्राज्ञिक परिषद्को बैठक सम्बन्धी कार्यविधि सो परिषद् आफैंले निर्धारण गरे बमोजिम हुनेछ । ११. प्राज्ञिक परिषद्को काम, कर्तव्य र अधिकार: प्राज्ञिक परिषद्को काम, कर्तव्य र अधिकार देहाय बमोजिम हुनेछ:- । (क) विश्वविद्यालयको शैक्षिक, प्राज्ञिक, अनुसन्धान तथा नवप्रवर्तन सम्बन्धी कार्यलाई व्यवस्थित र गुणस्तरयुक्त बनाउने, । (ख) विश्वविद्यालयको तर्फबाट प्रदान गरिने उपाधि निर्धारणका सम्बन्धमा कार्यकारी परिषद्लाई परामर्श दिने, । (ग) नयाँ शैक्षिक कार्यक्रम सञ्चालन, अनुसन्धान तथा नवप्रवर्तन सम्बन्धी कार्यक्रम सञ्चालन गर्न सिफारिस गर्ने, । (घ) आङ्गिक शिक्षण संस्था र शिक्षण अस्पतालको स्थापना र सञ्चालन सम्बन्धमा कार्यकारी परिषद्मा सिफारिस गर्ने, । (ङ) विश्वविद्यालयको लागि आवश्यक पर्ने शिक्षकको योग्यता निर्धारण गर्ने, । (च) विश्वविद्यालयबाट सञ्चालन हुने शैक्षिक कार्यक्रमको स्तर निर्धारण तथा पाठ्यक्रम स्वीकृत गर्ने, । (छ) चिकित्सा शिक्षा सम्बन्धी प्रचलित कानून बमोजिम नियमित हुने बाहेकका विषयमा विद्यार्थी भर्ना छनौट सम्बन्धी आधार र मापदण्ड निर्धारण गर्ने, । (ज) परीक्षाको मापदण्ड निर्धारण गर्ने, । (झ) विश्वविद्यालयको तर्फबाट प्रदान गरिने छात्रवृत्ति, पदक, पुरस्कार र रोयल्टी निर्धारण सम्बन्धी कार्य गर्ने, । (ञ) विश्वविद्यालयको शैक्षिक गुणस्तर कायम राख्न आवश्यक कार्य गर्ने, र । (ट) प्राज्ञिक परिषद्‌सँग सम्बन्धित सभाको निर्णय कार्यान्वयन तथा अनुगमन गर्ने । परिच्छेद-६ । कार्यकारी परिषद्को गठन तथा काम, कर्तव्य र अधिकार । १२. कार्यकारी परिषद्को गठन: (१) विश्वविद्यालयको कार्यकारी निकायको रूपमा काम गर्न एक कार्यकारी परिषद् रहनेछ । (२) उपदफा (१) बमोजिमको कार्यकारी परिषद्को गठन देहाय बमोजिम हुनेछ:- । (क) उपकुलपति - अध्यक्ष । (ख) डिन - सदस्य । (ग) अस्पताल निर्देशक - सदस्य । (घ) उपकुलपतिको सिफारिसमा प्राध्यापक मध्येबाट सभाले मनोनयन गरेको कम्तीमा एकजना महिला सहित दुईजना - सदस्य । (ङ) कार्यकारी परिषद्ले मनोनयन गरेको सम्बन्धित विषयको विज्ञ एकजना - सदस्य । (च) रजिष्ट्रार - सदस्य-सचिव ।
शहीद_दशरथ_चन्द_स्वास्थ्य_विज्ञान_विश्वविद्यालय_ऐन_२०८२
Sahid Dashrath Chand University of Health Sciences Act, 2025

(क) उपकुलपति - अध्यक्ष । (ख) डिन - सदस्य । (ग) अस्पताल निर्देशक - सदस्य । (घ) उपकुलपतिको सिफारिसमा प्राध्यापक मध्येबाट सभाले मनोनयन गरेको कम्तीमा एकजना महिला सहित दुईजना - सदस्य । (ङ) कार्यकारी परिषद्ले मनोनयन गरेको सम्बन्धित विषयको विज्ञ एकजना - सदस्य । (च) रजिष्ट्रार - सदस्य-सचिव । (३) कार्यकारी परिषद्को बैठक सम्बन्धी कार्यविधि सो परिषद् आफैंले निर्धारण गरे बमोजिम हुनेछ । १३. कार्यकारी परिषद्को काम, कर्तव्य र अधिकार: यस ऐनमा अन्यत्र उल्लिखित काम, कर्तव्य र अधिकारको अतिरिक्त कार्यकारी परिषद्को काम, कर्तव्य र अधिकार देहाय बमोजिम हुनेछ:- । (क) सभाको निर्णय तथा निर्देशन कार्यान्वयन गर्ने वा गराउने, । (ख) विश्वविद्यालयको लागि आवश्यक पर्ने नियम तथा विनियमको मस्यौदा तयार गरी स्वीकृतिको लागि सभामा पेस गर्ने, । (ग) प्राज्ञिक परिषद्को सिफारिसमा नयाँ शैक्षिक कार्यक्रम सञ्चालन, अनुसन्धान तथा नवप्रवर्तन सम्बन्धी कार्यक्रम सञ्चालन, आङ्गिक शिक्षण संस्था र शिक्षण अस्पतालको स्थापना र सञ्चालन गर्न स्वीकृति दिने, । (घ) विश्वविद्यालयको नीति, योजना, रणनीति, मापदण्ड, सङ्गठन संरचना, वार्षिक बजेट तथा कार्यक्रम, प्रगति विवरण, उपाधि निर्धारणको लागि सभामा पेस गर्ने, । (ङ) सभाबाट स्वीकृत उपाधि प्रदान गर्ने, । (च) वार्षिक प्रतिवेदन, लेखापरीक्षण प्रतिवेदन तथा तत्सम्बन्धी अन्य प्रस्ताव तयार गरी स्वीकृतिको लागि सभामा पेस गर्ने, । (छ) विश्वविद्यालयका लागि आवश्यक स्रोत साधनको व्यवस्थापन गर्ने वा गराउने, । (ज) सहज रूपमा एकीकृत एवं विशेषज्ञ स्वास्थ्य सेवा उपलब्ध गराउने तथा समुदायमा रहेका विशेष प्रकृतिका रोगका सम्बन्धमा अध्ययन, अनुसन्धान गराई निरोधात्मक, प्रवर्धनत्मक र उपचारात्मक सेवा सञ्चालन गर्ने वा गराउने, । (झ) विश्वविद्यालय अन्तर्गतका निकायबाट सम्पन्न भएका काम कारबाहीको अनुगमन तथा मूल्याङ्कन गर्ने तथा आवश्यकता अनुसार त्यस्ता निकायलाई निर्देशन दिने, । (ञ) सभाको नीति, निर्देशन र प्रचलित कानूनको अधीनमा रही विश्वविद्यालयको कोष तथा चल, अचल सम्पत्तिको सञ्चालन, रेखदेख र संरक्षण गर्ने, । (ट) विश्वविद्यालयको लागि आवश्यक पर्ने शिक्षक तथा कर्मचारीको कार्यविवरण, दरबन्दी, सेवाका सर्त, तलब तथा सुविधा निर्धारण गरी स्वीकृतिको लागि सभामा पेस गर्ने तथा स्वीकृत दरबन्दीमा पदपूर्ति समितिको सिफारिस बमोजिम नियुक्ति गर्ने, । (ठ) स्वास्थ्य विज्ञान सम्बन्धी विभिन्न शैक्षिक कार्यक्रमको अध्ययन, अध्यापन, तालिम, अनुसन्धान, अन्वेषण र नवप्रवर्तन कार्यक्रम सञ्चालन गर्न आवश्यकता अनुसार स्वदेशी तथा विदेशी विश्वविद्यालय, शिक्षण संस्था वा अस्पतालसँग सम्झौता गर्न स्वीकृतिको लागि सभा समक्ष प्रस्ताव पेस गर्ने, । (ड) अध्ययन, तालिम तथा अनुसन्धान, शैक्षिक शुल्क तथा सेवा शुल्क बापतको शुल्क निर्धारण गर्ने, । (ढ) विश्वविद्यालयको शैक्षिक, प्राज्ञिक, अनुसन्धान तथा नवप्रवर्तन तथा स्वास्थ्य सेवा सम्बन्धी कार्यको पहुँच र गुणस्तर सुनिश्चित गर्ने, । (ण) विश्वविद्यालयलाई व्यवस्थित रूपमा सञ्चालन गर्न आवश्यकता अनुसार प्रदेश सरकार, स्थानीय तह तथा निजी क्षेत्रसँग समन्वय गर्ने, । (त) आवधिक रूपमा विश्वविद्यालयको कार्यसम्पादन मूल्याङ्कन गर्ने र सो सम्बन्धी प्रतिवेदन सभामा पेस गर्ने, ।
शहीद_दशरथ_चन्द_स्वास्थ्य_विज्ञान_विश्वविद्यालय_ऐन_२०८२
Sahid Dashrath Chand University of Health Sciences Act, 2025

(ण) विश्वविद्यालयलाई व्यवस्थित रूपमा सञ्चालन गर्न आवश्यकता अनुसार प्रदेश सरकार, स्थानीय तह तथा निजी क्षेत्रसँग समन्वय गर्ने, । (त) आवधिक रूपमा विश्वविद्यालयको कार्यसम्पादन मूल्याङ्कन गर्ने र सो सम्बन्धी प्रतिवेदन सभामा पेस गर्ने, । (थ) विश्वविद्यालयको काम कारबाही सम्बन्धमा प्राप्त जनगुनासो छानबिन गरी आवश्यक कारबाही गर्ने, । (द) समुदायमा स्वास्थ्य सेवासँग सम्बन्धित सचेतनामूलक कार्यक्रम सञ्चालन गर्ने, र । (ध) तोकिए बमोजिमका अन्य काम गर्ने गराउने । परिच्छेद-७ । विद्या परिषद् र विषय समितिको गठन तथा काम, कर्तव्य र अधिकार । १४. विद्या परिषद्: (१) स्कूलको प्राज्ञिक निकायको रूपमा काम गर्न डिनको संयोजकत्वमा एक विद्या परिषद् रहनेछ । (२) विद्या परिषद्‌मा कम्तीमा दुईजना महिला सहित बढीमा पाँचजना सदस्य रहनेछन् । (३) विद्या परिषद्को सदस्यको मनोनयन डिनले गर्नेछ । (४) उपदफा (३) बमोजिमका सदस्यको पदावधि दुई वर्षको हुनेछ र कार्यसम्पादन सन्तोषजनक देखिएमा निजलाई अर्को एक कार्यकालका लागि पुनः मनोनयन गर्न सकिनेछ । (५) विद्या परिषद्को सदस्यको योग्यता तोकिए बमोजिम हुनेछ । (६) विद्या परिषद्को बैठक सम्बन्धी कार्यविधि सो परिषद् आफैंले निर्धारण गरे बमोजिम हुनेछ । १५. विद्या परिषद्को काम, कर्तव्य र अधिकार: विद्या परिषद्को काम, कर्तव्य र अधिकार देहाय बमोजिम हुनेछ:- । (क) प्राज्ञिक परिषद्ले विद्यार्थी भर्नाका लागि निर्धारण गरेको योग्यताको आधारमा विद्यार्थी छनोटको आधार र प्रक्रिया तथा सिट सङ्ख्या तोक्ने, । (ख) मानार्थ उपाधि कायम गर्न, थपघट वा हेरफेर गर्न वा खारेज गर्न प्राज्ञिक परिषद्मा सिफारिस गर्ने, । (ग) विषय समितिको राय लिई स्कूलसँग सम्बन्धित विषयको पाठ्यक्रम निर्धारण, अनुमोदन तथा संशोधन गर्न प्राज्ञिक परिषद्मा सिफारिस गर्ने, । (घ) स्कूलको शैक्षिक कार्यक्रमसँग सम्बन्धित परीक्षाको किसिम तोक्न, हेरफेर गर्न, परीक्षा सम्बन्धी सर्त र अन्य व्यवस्थाका लागि सिफारिस गर्ने, । (ङ) शिक्षण संस्थामा सञ्चालन हुने वा सञ्चालन भएका शैक्षिक कार्यक्रमका निमित्त चाहिने पूर्वाधार तथा सुविधा निर्धारण गर्ने र सोको मूल्याङ्कन गर्ने, । (च) विषय समितिलाई आवश्यक निर्देशन तथा मार्गदर्शन गर्ने, । (छ) विषय समितिको सिफारिसमा पाठ्यवस्तु र प्रश्नपत्रको विशिष्टीकरण तालिका (ग्रिड) को प्रारूप स्वीकृत गर्ने, र । (ज) शिक्षण संस्थामा सञ्चालित शैक्षिक तथा अनुसन्धान सम्बन्धी कार्यक्रमको मूल्याङ्कन पद्धति र साधन निर्धारण गर्ने । १६. विषय समिति: (१) विद्या परिषद्को काम कारबाहीलाई सघाउ पुर्‍याउन आवश्यक सङ्ख्यामा विषय समिति रहनेछन् । (२) उपदफा (१) बमोजिमको विषय समितिमध्ये उपलब्ध भएसम्म कम्तीमा एक तिहाइ विषय समितिमा महिला अध्यक्ष हुने गरी व्यवस्था गर्नु पर्नेछ । (३) उपदफा (१) बमोजिमको विषय समितिको गठन, काम र कर्तव्य सम्बन्धी व्यवस्था तोकिए बमोजिम हुनेछ । परिच्छेद-८ । अनुसन्धान केन्द्र, स्कूल, शिक्षण अस्पताल । १७. अनुसन्धान केन्द्रको स्थापना र सञ्चालन: (१) विश्वविद्यालयले आफ्नो विषय क्षेत्रमा अनुसन्धान तथा नवप्रवर्तन सम्बन्धी कार्य गर्नका लागि आवश्यकता अनुसार अनुसन्धान केन्द्र स्थापना तथा सञ्चालन गर्नेछ ।
शहीद_दशरथ_चन्द_स्वास्थ्य_विज्ञान_विश्वविद्यालय_ऐन_२०८२
Sahid Dashrath Chand University of Health Sciences Act, 2025

परिच्छेद-८ । अनुसन्धान केन्द्र, स्कूल, शिक्षण अस्पताल । १७. अनुसन्धान केन्द्रको स्थापना र सञ्चालन: (१) विश्वविद्यालयले आफ्नो विषय क्षेत्रमा अनुसन्धान तथा नवप्रवर्तन सम्बन्धी कार्य गर्नका लागि आवश्यकता अनुसार अनुसन्धान केन्द्र स्थापना तथा सञ्चालन गर्नेछ । (२) अनुसन्धान केन्द्रले विशेष प्रकृतिका रोगका सम्बन्धमा अध्ययन, अनुसन्धान गरी निरोधात्मक र उपचारात्मक प्रविधिको विकास गर्नेछ । (३) विश्वविद्यालयले सरकारी, सहकारी, निजी क्षेत्र वा स्थानीय समुदायसँगको समन्वय वा सहकार्यमा अनुसन्धान तथा नवप्रवर्तन सम्बन्धी कार्य गर्न सक्नेछ । (४) अनुसन्धान केन्द्रको सञ्चालन सम्बन्धी अन्य व्यवस्था तोकिए बमोजिम हुनेछ । १८. स्कूल: (१) विश्वविद्यालयमा अध्ययन, अध्यापन र स्वास्थ्य सेवा प्रदान गर्ने प्रयोजनका लागि विश्वविद्यालयको केन्द्रीय कार्यालय रहने स्थानमा स्कूल अफ हेल्थ साइन्सेज स्थापना र सञ्चालन हुनेछ । (२) स्कूल सम्बन्धी अन्य व्यवस्था तोकिए बमोजिम हुनेछ । १९. शिक्षण संस्था: (१) स्कूल मातहत रहने गरी आङ्गिक शिक्षण संस्थाको स्थापना र सञ्चालन गर्न सकिनेछ । (२) शिक्षण संस्था सम्बन्धी अन्य व्यवस्था तोकिए बमोजिम हुनेछ । २०. शिक्षण अस्पताल: (१) विश्वविद्यालयले सहज, सुलभ र गुणस्तरीय विशेषज्ञ सेवा सहितको स्वास्थ्य सेवा उपलब्ध गराउने प्रयोजनका लागि शिक्षण संस्थाको अभिन्न अङ्गको रूपमा शिक्षण अस्पतालको स्थापना र सञ्चालन गर्नेछ । (२) विश्वविद्यालयले नेपाल सरकार, प्रदेश सरकार वा स्थानीय तहको समन्वयमा नेपाल सरकार, प्रदेश सरकार वा स्थानीय तह अन्तर्गत सञ्चालित अस्पतालसँग सम्झौता गरी त्यस्तो अस्पतालमा शैक्षिक कार्यक्रम सञ्चालन गर्न वा त्यस्तो अस्पताललाई शिक्षण अस्पतालको रूपमा उपयोग गर्न सक्नेछ । (३) शिक्षण अस्पतालले विशेष प्रकृतिका रोगका सम्बन्धमा निरोधात्मक र उपचारात्मक सेवा सञ्चालन गर्नेछ । (४) शिक्षण अस्पतालको स्थापना, सञ्चालन तथा व्यवस्थापन सम्बन्धी अन्य व्यवस्था तोकिए बमोजिम हुनेछ । परिच्छेद-९ । विश्वविद्यालयका पदाधिकारी तथा शिक्षक र कर्मचारीको पदपूर्ति । २१. कुलपति: (१) प्रधानमन्त्री विश्वविद्यालयको कुलपति हुनेछ । (२) कुलपति विश्वविद्यालयको प्रमुख हुनेछ । (३) कुलपतिले दीक्षान्त समारोहमा अध्यक्षता गर्नेछ । (४) कुलपतिले विश्वविद्यालयको निरीक्षण गर्न वा गराउन र आवश्यकता अनुसार निर्देशन दिन सक्नेछ । २२. सहकुलपति: (१) नेपाल सरकारको शिक्षा सम्बन्धी विषय हेर्ने मन्त्री र स्वास्थ्य सम्बन्धी विषय हेर्ने मन्त्री विश्वविद्यालयको सहकुलपति हुनेछन् । (२) उपदफा (१) बमोजिमको नेपाल सरकारको शिक्षा सम्बन्धी विषय हेर्ने मन्त्रीले विश्वविद्यालयको सभाको अध्यक्षता गर्नेछ । (३) सहकुलपतिले विश्वविद्यालयको निरीक्षण गर्न वा गराउन र आवश्यकता अनुसार निर्देशन दिन सक्नेछ । २३. उपकुलपति: (१) विश्वविद्यालयको कार्यकारी प्रमुखको हैसियतमा कार्य सम्पादन गर्न विश्वविद्यालयमा एकजना उपकुलपति रहनेछ । (२) उपकुलपतिको पदावधि चार वर्षको हुनेछ र कार्यसम्पादन सन्तोषजनक देखिएमा निजलाई अर्को एक कार्यकालका लागि पुनः नियुक्त गर्न सकिनेछ । (३) उपकुलपतिको पदावधि समाप्त हुनुभन्दा कम्तीमा तीन महिना अगावै यस ऐन बमोजिम उपकुलपतिको नियुक्ति प्रक्रिया सुरु गर्नु पर्नेछ ।
शहीद_दशरथ_चन्द_स्वास्थ्य_विज्ञान_विश्वविद्यालय_ऐन_२०८२
Sahid Dashrath Chand University of Health Sciences Act, 2025

(२) उपकुलपतिको पदावधि चार वर्षको हुनेछ र कार्यसम्पादन सन्तोषजनक देखिएमा निजलाई अर्को एक कार्यकालका लागि पुनः नियुक्त गर्न सकिनेछ । (३) उपकुलपतिको पदावधि समाप्त हुनुभन्दा कम्तीमा तीन महिना अगावै यस ऐन बमोजिम उपकुलपतिको नियुक्ति प्रक्रिया सुरु गर्नु पर्नेछ । (४) उपकुलपतिको अनुपस्थितिमा वा दफा ३५ बमोजिम निलम्बन भएको अवस्थामा निजको काम सहकुलपतिको परामर्शमा कुलपतिबाट व्यवस्था भए बमोजिम हुनेछ । २४. उपकुलपतिको योग्यता: देहायको योग्यता भएको व्यक्ति उपकुलपतिमा नियुक्त हुन योग्य हुनेछ:- । (क) मान्यताप्राप्त विश्वविद्यालयबाट चिकित्सा शिक्षासँग सम्बन्धित कुनै विधा (हेल्थ प्रोफेसनल एजुकेसन) मा विद्यावारिधि, डीएम, एमसीएच वा सो सरहको उपाधि प्राप्त गरेको, । (ख) कुनै विश्वविद्यालयको प्राध्यापक पदमा रही कम्तीमा दश वर्ष काम गरेको, । (ग) शैक्षिक वा प्राज्ञिक उन्नयनको क्षेत्रमा उत्कृष्ट व्यवस्थापकीय कुशलता, नेतृत्व क्षमता, सीप र कौशल प्रदर्शन गरेको, । (घ) प्राज्ञिक तथा अनुसन्धानमूलक परियोजना सफलतापूर्वक सम्पन्न गरेको, । (ङ) राष्ट्रिय वा अन्तर्राष्ट्रिय स्तरको जर्नलमा अनुसन्धानमूलक लेख तथा सन्दर्भ सामग्री प्रकाशन गरेको, । (च) पैंतीस वर्ष उमेर पूरा भएको र नियुक्ति हुँदा बखत एकसट्ठी वर्ष ननाघेको, र । (छ) प्रचलित कानून बमोजिम सार्वजनिक पदमा नियुक्ति वा मनोनयनका लागि अयोग्य नभएको । २५. सिफारिस समिति: (१) सभाले उपकुलपति र रजिष्ट्रारको नियुक्तिका लागि देहाय बमोजिमको सिफारिस समिति गठन गर्नेछ:- । (क) दफा ७ को उपदफा (२) को खण्ड (ट) र (ठ) बमोजिमका सदस्य मध्येबाट सभाले मनोनयन गरेको सदस्य - संयोजक । (ख) प्रचलित कानून बमोजिम स्थापित विश्वविद्यालयको पूर्वउपकुलपति वा पूर्वअध्यक्ष वा ख्यातिप्राप्त प्राध्यापकमध्येबाट सभाले मनोनयन गरेको एकजना - सदस्य । (ग) स्वास्थ्य विज्ञान क्षेत्रका विज्ञमध्येबाट सभाले मनोनयन गरेको एकजना - सदस्य । (२) उपदफा (१) बमोजिमको सिफारिस समिति गठन गर्दा संयोजक वा सदस्यमध्ये कम्तीमा एकजना महिला रहने गरी गठन गर्नु पर्नेछ । (३) यो ऐन प्रारम्भ भएको मितिले नब्बे दिनभित्र उपदफा (१) बमोजिमको सिफारिस समितिको गठन गरिसक्नु पर्नेछ । (४) उपदफा (१) बमोजिमको सिफारिस समितिले उपकुलपति र रजिष्ट्रारको पदका लागि योग्यता पुगेको नेपाली नागरिकबाट सार्वजनिक सूचना प्रकाशन गरी दरखास्त आह्वान गर्नु पर्नेछ । (५) उपदफा (४) बमोजिम प्रकाशित सूचना बमोजिम दरखास्त पेस गरेका उम्मेदवारमध्ये सिफारिस समितिले बढीमा सात र कम्तीमा तीनजना योग्य उम्मेदवारको संक्षिप्त सूची तयार गरी त्यस्ता उम्मेदवारलाई अन्तर्वार्ता र प्रस्तुतिको लागि आमन्त्रण गर्नु पर्नेछ । (६) उपदफा (५) बमोजिम उम्मेदवारको अन्तर्वार्ता र प्रस्तुतिको आधारमा सिफारिस समितिले आफ्नो काम प्रारम्भ गरेको मितिले साठी दिनभित्र सबैभन्दा योग्य तीनजना उम्मेदवारको नाम योग्यताक्रमको आधारमा उपकुलपति वा रजिष्ट्रारको पदमा नियुक्तिका लागि सभामा सिफारिस गर्नेछ । (७) उपदफा (६) बमोजिम सिफारिस भई आएका व्यक्तिमध्येबाट योग्यताक्रमका आधारमा सबैभन्दा माथि रहेको एकजना व्यक्तिलाई सभाले तीस दिनभित्र उपकुलपति वा रजिष्ट्रारको पदमा नियुक्त गर्नु पर्नेछ । त्यसरी सिफारिस भई आएका अन्य दुई व्यक्ति वैकल्पिक उम्मेदवारको सूचीमा रहनेछन् ।
शहीद_दशरथ_चन्द_स्वास्थ्य_विज्ञान_विश्वविद्यालय_ऐन_२०८२
Sahid Dashrath Chand University of Health Sciences Act, 2025

(७) उपदफा (६) बमोजिम सिफारिस भई आएका व्यक्तिमध्येबाट योग्यताक्रमका आधारमा सबैभन्दा माथि रहेको एकजना व्यक्तिलाई सभाले तीस दिनभित्र उपकुलपति वा रजिष्ट्रारको पदमा नियुक्त गर्नु पर्नेछ । त्यसरी सिफारिस भई आएका अन्य दुई व्यक्ति वैकल्पिक उम्मेदवारको सूचीमा रहनेछन् । (८) उपदफा (७) बमोजिम नियुक्त उपकुलपति वा रजिष्ट्रारको पद कुनै कारणले एक वर्षभित्र रिक्त भएमा सम्बन्धित पदको लागि सूचित भएका वैकल्पिक उम्मेदवारमध्येबाट योग्यताक्रमका आधारमा नियुक्त गरिनेछ । (९) उपकुलपति वा रजिष्ट्रारको नियुक्ति सम्बन्धी अन्य कार्यविधि तोकिए बमोजिम हुनेछ । २६. उपकुलपतिको काम, कर्तव्य र अधिकार: यस ऐनमा अन्यत्र उल्लिखित काम, कर्तव्य र अधिकारको अतिरिक्त उपकुलपतिको काम, कर्तव्य र अधिकार देहाय बमोजिम हुनेछ:- । (क) सभा तथा कार्यकारी परिषद्को निर्णय र निर्देशन कार्यान्वयन गर्ने, गराउने, । (ख) विश्वविद्यालयका सबै काम कारबाहीउपर सामान्य नियन्त्रण र रेखदेख गर्ने, । (ग) विश्वविद्यालयको काम कारबाहीमा आफ्नो अधिकारक्षेत्रभित्र रहेको विषयमा निर्देशन दिने, । (घ) विश्वविद्यालयद्वारा सञ्चालित कार्यक्रमको समन्वय, अनुगमन र मूल्याङ्कन गर्ने, गराउने र सोको प्रतिवेदन कार्यकारी परिषद्मा पेस गर्ने, । (ङ) सभामा पेस गर्नु पर्ने प्रस्ताव पेस गर्ने, गर्न लगाउने, । (च) विश्वविद्यालयको विकासका लागि अल्पकालीन र दीर्घकालीन कार्यक्रम तय गर्ने, गराउने, । (छ) विश्वविद्यालयलाई आवश्यक स्रोतको व्यवस्था गर्ने, । (ज) आर्थिक अनुशासन, मितव्ययिता र पारदर्शिता कायम गर्ने, गराउने, । (झ) विश्वविद्यालयको सम्पत्तिको व्यवस्थापन, सुरक्षा र संरक्षण गर्ने, गराउने, । (ञ) विश्वविद्यालयसँग सम्बन्धित जनगुनासो विश्लेषण गरी सोको सम्बोधन तथा व्यवस्था गर्ने, र । (ट) सभाले तोकेका काम गर्ने । २७. रजिष्ट्रार: (१) रजिष्ट्रार विश्वविद्यालयमा पूरा समय काम गर्ने पदाधिकारी हुनेछ । (२) रजिष्ट्रारको पदावधि समाप्त हुनुभन्दा कम्तीमा तीन महिना अगावै यस ऐन बमोजिमको नियुक्ति प्रक्रिया प्रारम्भ गर्नु पर्नेछ । (३) रजिष्ट्रारको पदावधि चार वर्षको हुनेछ र कार्यसम्पादन सन्तोषजनक देखिएमा निजलाई अर्को एक कार्यकालका लागि पुनः नियुक्त गर्न सकिनेछ । २८. रजिष्ट्रारको योग्यता: देहायको योग्यता भएको व्यक्ति रजिष्ट्रारमा नियुक्त हुन योग्य हुनेछ:- । (क) मान्यताप्राप्त विश्वविद्यालयबाट कम्तीमा स्नातकोत्तर उपाधि प्राप्त गरेको, । (ख) उच्च शिक्षामा प्राध्यापन वा प्राज्ञिक अनुसन्धान वा स्वास्थ्य सेवाको कार्यकारी प्रशासकको पदमा वा नेपाल सरकारको राजपत्राङ्कित प्रथम श्रेणी वा सो सरहको पद वा सोभन्दा माथिको पदमा कम्तीमा पाँच वर्ष कार्य अनुभव हासिल गरेको, । (ग) शैक्षिक, प्राज्ञिक उन्नयन वा प्रशासनको क्षेत्रमा उत्कृष्ट व्यवस्थापन सम्बन्धी सीप र कौशल प्रदर्शन गरेको, । (घ) प्रचलित कानून बमोजिम सार्वजनिक पदमा नियुक्ति वा मनोनयनका लागि अयोग्य नरहेको, र । (ङ) पैंतीस वर्ष उमेर पूरा भएको र नियुक्ति हुँदा बखत एकसट्ठी वर्ष उमेर ननाघेको । २९. रजिष्ट्रारको काम, कर्तव्य र अधिकार: (१) यस ऐनमा अन्यत्र उल्लिखित काम, कर्तव्य र अधिकारका अतिरिक्त रजिष्ट्रारको काम, कर्तव्य र अधिकार देहाय बमोजिम हुनेछ:- । (क) विश्वविद्यालयको शिक्षक तथा कर्मचारी प्रशासन सम्बन्धी कार्य गर्ने, ।
शहीद_दशरथ_चन्द_स्वास्थ्य_विज्ञान_विश्वविद्यालय_ऐन_२०८२
Sahid Dashrath Chand University of Health Sciences Act, 2025

(ङ) पैंतीस वर्ष उमेर पूरा भएको र नियुक्ति हुँदा बखत एकसट्ठी वर्ष उमेर ननाघेको । २९. रजिष्ट्रारको काम, कर्तव्य र अधिकार: (१) यस ऐनमा अन्यत्र उल्लिखित काम, कर्तव्य र अधिकारका अतिरिक्त रजिष्ट्रारको काम, कर्तव्य र अधिकार देहाय बमोजिम हुनेछ:- । (क) विश्वविद्यालयको शिक्षक तथा कर्मचारी प्रशासन सम्बन्धी कार्य गर्ने, । (ख) विश्वविद्यालयको कोष सञ्चालन, लेखा र लेखा परीक्षण गर्ने, गराउने, । (ग) आन्तरिक प्रशासन सम्बन्धी नीति तथा योजना कार्यान्वयन गर्ने, गराउने, । (घ) विश्वविद्यालयको आर्थिक प्रशासन सम्बन्धी नीति तथा योजना कार्यान्वयन गर्ने, गराउने, । (ङ) विश्वविद्यालयको सम्पत्तिको व्यवस्थापन, संरक्षण र सञ्चालन सम्बन्धी आवश्यक कार्य गर्ने, । (च) विश्वविद्यालयको आय-व्ययको अनुमान तयार गर्ने, गराउने, । (छ) विश्वविद्यालय अन्तर्गतका सबै निकायको निरीक्षण गर्ने र प्रशासन तथा व्यवस्थापन कार्यमा कुनै त्रुटि देखिएमा सुधार गर्ने तथा कर्मचारीलाई विभागीय कारबाही गर्ने, । (ज) विश्वविद्यालयद्वारा सञ्चालन गरिने परीक्षाको रेखदेख, नियन्त्रण र व्यवस्थापन गर्ने, र । (झ) कार्यकारी परिषद् तथा उपकुलपतिले निर्देशन गरे बमोजिमको कार्य गर्ने । (२) रजिष्ट्रारले उपकुलपतिको मार्गदर्शन र निर्देशनमा रही कार्यसम्पादन गर्नुपर्नेछ । ३०. डिन: (१) विश्वविद्यालयको स्कूल प्रमुखको हैसियतमा पूरा समय काम गर्ने पदाधिकारीको रूपमा डिन रहनेछ । (२) सम्बन्धित विधामा विद्यावारिधि, डीएम, एमसीएच वा सो सरहको उपाधि प्राप्त गरेका र प्राध्यापक पदमा रही कम्तीमा पाँच वर्षको अनुभव हासिल गरेका व्यक्तिमध्येबाट आन्तरिक प्रतिस्पर्धाका आधारमा दफा ३७ बमोजिमको पदपूर्ति समितिको सिफारिसमा उपकुलपतिले डिन नियुक्त गर्नेछ । (३) डिनको पदावधि चार वर्षको हुनेछ र कार्यसम्पादन सन्तोषजनक देखिएमा निजलाई अर्को एक कार्यकालका लागि पुनः नियुक्त गर्न सकिनेछ । ३१. डिनको काम, कर्तव्य र अधिकार: यस ऐनमा अन्यत्र उल्लिखित काम, कर्तव्य र अधिकारको अतिरिक्त डिनको काम, कर्तव्य र अधिकार देहाय बमोजिम हुनेछ:- । (क) स्कूल प्रमुखको रूपमा प्राज्ञिक तथा शैक्षिक नेतृत्व गर्ने, । (ख) विश्वविद्यालय अन्तर्गतका विषयमा पठनपाठन र अनुसन्धानको विकासका लागि आवश्यक पर्ने कार्य गर्ने, गराउने, । (ग) शिक्षण संस्थामा सञ्चालित पठनपाठन र अनुसन्धानको गुणस्तर विकासका लागि आवश्यक कार्य गर्ने, गराउने, । (घ) शिक्षण संस्थालाई शैक्षिक तथा अनुसन्धानको लागि सहयोग र सुविधा दिन सिफारिस गर्ने, । (ङ) कार्यकारी परिषद्बाट तोकिएका शिक्षण संस्थाको निरीक्षण, व्यवस्थापन, रेखदेख र समन्वयकर्ताको रूपमा काम गर्ने, र । (च) विद्या परिषद् र विषय समितिको काम कारबाहीमा समन्वय गर्ने । ३२. प्रिन्सिपल: (१) शिक्षण संस्थाको प्रमुखको रूपमा काम गर्नका लागि कम्तीमा सहप्राध्यापक वा सो सरहको शिक्षक पदमा रही कम्तीमा पाँच वर्षको अनुभव हासिल गरेका व्यक्तिमध्येबाट आन्तरिक प्रतिस्पर्धाका आधारमा दफा ३७ बमोजिमको पदपूर्ति समितिको सिफारिसमा उपकुलपतिले प्रिन्सिपल नियुक्त गर्नेछ । (२) प्रिन्सिपल सम्बन्धित शिक्षण संस्थाको पूरा समय काम गर्ने पदाधिकारी हुनेछ । (३) प्रिन्सिपलको पदावधि चार वर्षका लागि हुनेछ र कार्यसम्पादन सन्तोषजनक देखिएमा निजलाई अर्को एक कार्यकालका लागि पुनः नियुक्त गर्न सकिनेछ ।
शहीद_दशरथ_चन्द_स्वास्थ्य_विज्ञान_विश्वविद्यालय_ऐन_२०८२
Sahid Dashrath Chand University of Health Sciences Act, 2025

(२) प्रिन्सिपल सम्बन्धित शिक्षण संस्थाको पूरा समय काम गर्ने पदाधिकारी हुनेछ । (३) प्रिन्सिपलको पदावधि चार वर्षका लागि हुनेछ र कार्यसम्पादन सन्तोषजनक देखिएमा निजलाई अर्को एक कार्यकालका लागि पुनः नियुक्त गर्न सकिनेछ । (४) प्रिन्सिपलको काम, कर्तव्य र अधिकार तोकिए बमोजिम हुनेछ । ३३. अस्पताल निर्देशक: (१) शिक्षण अस्पतालको प्रमुखको रूपमा काम गर्नका लागि चिकित्सा शिक्षामा कम्तीमा स्नातकोत्तर तह उत्तीर्ण गरी पाँच वर्ष कार्यअनुभव भएको चिकित्सकमध्येबाट आन्तरिक प्रतिस्पर्धाका आधारमा दफा ३७ बमोजिमको पदपूर्ति समितिको सिफारिसमा उपकुलपतिले अस्पताल निर्देशकको नियुक्ति गर्नेछ । (२) अस्पताल निर्देशक शिक्षण अस्पतालको पूरा समय काम गर्ने पदाधिकारी हुनेछ । (३) अस्पताल निर्देशकको पदावधि चार वर्षका लागि हुनेछ र कार्यसम्पादन सन्तोषजनक देखिएमा निजलाई अर्को एक कार्यकालका लागि पुनः नियुक्त गर्न सकिनेछ । (४) अस्पताल निर्देशकको काम, कर्तव्य र अधिकार तोकिए बमोजिम हुनेछ । ३४. पदाधिकारीको पारिश्रमिक, सुविधा र सेवाको सर्त: उपकुलपति, रजिष्ट्रार, डिन, प्रिन्सिपल र अस्पताल निर्देशकको पारिश्रमिक, सुविधा र सेवाका सर्त तोकिए बमोजिम हुनेछ । ३५. उपकुलपति र रजिष्ट्रार पदमुक्त हुने अवस्था: (१) उपकुलपति वा रजिष्ट्रारले आफ्नो पदीय जिम्मेवारी पूरा नगरेको वा पद अनुरूपको आचरण नगरेको वा इमान्दारीपूर्वक आफ्नो कर्तव्य पूरा गरेको छैन भनी सभामा तत्काल कायम रहेका बहुमत सदस्यले कुलपति समक्ष लिखित निवेदन दिएमा कुलपतिले एक्काइस दिनभित्र विश्वविद्यालय अनुदान आयोगको अध्यक्षको अध्यक्षतामा मन्त्रालयका सचिव र चिकित्सा शिक्षा आयोगको निर्देशक रहेको तीन सदस्यीय एक छानबिन समिति गठन गर्नेछ । (२) उपदफा (१) बमोजिमको छानबिन समितिले आवश्यकता अनुसार सम्बन्धित विज्ञहरूको सहयोग लिन सक्नेछ । (३) उपदफा (१) बमोजिम छानबिन समितिले कार्य प्रारम्भ गरेको मितिले तीन महिनाभित्र छानबिन सम्बन्धी कार्य सम्पन्न गरी कुलपति समक्ष प्रतिवेदन पेस गर्नु पर्नेछ । (४) उपदफा (१) बमोजिम छानबिन समिति गठन भएपछि उपदफा (८) बमोजिम सभाबाट निर्णय नभएसम्म त्यस्तो उपकुलपति वा रजिष्ट्रार आफ्नो पदबाट स्वतः निलम्बन हुनेछ । (५) उपदफा (१) बमोजिमको छानबिन समितिले उपकुलपति वा रजिष्ट्रारउपर लागेको आरोपको बारेमा निजसँग लिखित रूपमा सोधपुछ गर्नु पर्नेछ । (६) उपकुलपति वा रजिष्ट्रारले आफ्नो पदीय जिम्मेवारी पूरा नगरेको, इमान्दारीपूर्वक काम नगरेको वा आफ्नो कर्तव्य पालना नगरेको भनी उपदफा (१) बमोजिमको छानबिन समितिले कुलपति समक्ष सिफारिस गरेमा कुलपतिले उपकुलपति वा रजिष्ट्रारलाई आफ्नो सफाइ पेस गर्ने मनासिब मौका दिनु पर्नेछ । (७) उपदफा (६) बमोजिम उपकुलपति वा रजिष्ट्रारले सफाइ पेस गरेको एक महिनाभित्र सो सम्बन्धी निर्णयका लागि सभाको बैठक बोलाउनु पर्नेछ । (८) उपदफा (७) बमोजिम बोलाएको सभाको बैठकमा दुई तिहाइ सदस्यले उपकुलपति वा रजिष्ट्रारलाई पदबाट हटाउने प्रस्ताव पारित गरेमा कुलपतिले त्यस्तो उपकुलपति वा रजिष्ट्रारलाई पदबाट हटाउनेछ ।